( 213 ) 
Sire je useray desdites lettres de credence selon que je verray il sera 
de besoing avec ladvis de ceulx qui sont affectionnez a votre service et 
bien de cette république. 
Mr. de Liege depuis quil est arrive quest de vendredi dernier a fait 
très bon debvoir et sest employé le plus quil a peu pour encheminer ce 
que nous avions convenu et mesmes a obtenu de ceulx de la cite et des 
mestiers que Ion peust procéder a la torture des bourgeois sans la pré¬ 
sence desdits mestiers et se a este cause par îadresse quil y a donne que 
lesdits Raes de la Mine et Jehan de Foumale sont este prins. 
Sire je prie le benoist créateur... etc.... 
De Liege ce xv août 1543. 
Boisot. 
Lettre de Boisot à Granvelle, du 26 août 1345. 
{Audience, liasse 17 B , original.) 
Monseigneur, par mes dernieres lettres je vous ai escript de la prinse 
de Raes de laMine de Jehan de Foumale que Ion disoit avoir este chief de 
la conspiration et que Mr de Liege les avoit fait mener à Huy. 
Depuis lesdits Raes de la Mine et Foumale sont ete examines tant par 
torture que aultrement par le maire deux bourgmestres et deux eschevins 
de ce lieu qui sont este envoyé audit Huy tout propre pour ce faire, mais 
quelque mal quon leur ait fait nont riens volu confesser, de maniéré que 
les députez sur linquisition de ladite conspiration sen sont trouvez per¬ 
plexes considérant que sans confession ils navoient estouffe suffisante 
pour les faire morir et sils échappent Ion crainct quils ne suscitent nou¬ 
velle sédition soubs couleur quon leur avoit fait tort, mesmes ledit Raes 
qui est de sa profession advocat et beau parleur et celui qui a toujours le 
plus combattu pour les privilèges et souvent résisté luy seul au feu car¬ 
dinal quant il demandoit aucune chose aux estats et pour ce a este advise 
quon devoit envoyer a Mr. de Liege qui lors estoit devers la Royne un 
eschevin avec les réponses desdits Raes et Foumale et les confessions des 
ja executes et aultres encore prisonniers affîn que par ce moien ladite 
